**Ministru kabineta rīkojuma projekta „Par ilgtermiņa saistību precizēšanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par ilgtermiņa saistību precizēšanu” izstrādāts ar mērķi precizēt Valsts ieņēmumu dienesta (turpmāk – VID) administratīvās ēkas Talejas ielā 1, Rīgā, telpu nomas maksas ilgtermiņa saistības sakarā ar plānoto nomājamās platības samazinājumu un aktualizēt nekustamā īpašuma Talejas ielā 1, Rīgā, nomas maksas izdevumu izmaksas.  Novirzīt finansējuma starpību budžeta programmas 33.00.00 „Valsts ieņēmumu un muitas politikas nodrošināšana” ietvaros VID nomas objektu Striķu ielā 6, Saldū un Atmodas ielā 19, Jelgavā vienreizējo pārcelšanās izdevumu un turpmāko nomas maksu izdevumu segšanai .  Ministru kabineta rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Finanšu ministrijas (VID) un valsts akciju sabiedrības “Valsts nekustamie īpašumi” (turpmāk – VNĪ)) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2014.gada 30.aprīlī VNĪ un VID noslēgtā Telpu Talejas ielā 1, Rīgā apakšnomas līguma Nr.7-2-14-818 (ar 30.12.2014., 06.01.2016., 15.01.2016., 01.09.2017., 29.09.2017., 09.11.2018., 21.12.2018., 17.12.2019., 16.07.2020. un 30.10.2020. grozījumiem) (turpmāk – Nomas līgums) nosacījumiem VID lieto VNĪ īpašumā esošo nekustamā īpašuma (nekustamā īpašuma kadastra Nr.0100 085 2143) Talejas ielā 1, Rīgā, kas sastāv no zemes vienības (zemes vienības kadastra apzīmējums 0100 085 2143) un biroja ēkas (būves kadastra apzīmējums 0100 085 2143 001), daļu – telpas ar kopējo platību 36 365,09 m2, nomnieka vajadzībām atvēlētās autostāvvietas un telpās esošo VNĪ piederošo kustamo mantu[[1]](#footnote-1). Nomas līgums noslēgts uz termiņu līdz 2044.gada 29.aprīlim.  Saskaņā ar Ministru kabineta 2020.gada 30.oktobra rīkojumu Nr. 636 “Par Valsts ieņēmumu dienesta administratīvās ēkas Talejas ielā 1, Rīgā, ilgtermiņa saistību precizēšanu” Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” ir noteikts ilgtermiņu saistību apmērs nomas maksas izdevumu segšanai 2021.-2043.gadā 6 482 627 *euro* katru gadu un 2044.gadā (trīs maksājumiem) 1 602 650 *euro*.  VID līdz 2021.gada 28.februārim atbrīvos biroja telpas 700 m2 platībā Talejas ielā 1, Rīgā 7.stāvā, tādējādi radot iespēju VNĪ brīvās biroja telpas iznomāt.  Ministru kabineta rīkojuma projekta tiesiskā regulējuma mērķis un būtība ir samazināt ilgtermiņa saistības VID administratīvās ēkas Talejas ielā 1, Rīgā, telpu nomas maksas segšanai.  VID ierosina samazināto ēkas Talejas ielā 1, Rīgā telpu nomas maksas finansējumu novirzīt telpu nomas maksas pieauguma segšanai objektos Striķu ielā 6, Saldū un Atmodas ielā 19, Jelgavā.  Lai īstenotu Ministru kabineta 2006.gada 9.maija rīkojumā Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” IV nodaļā ietvertā risinājuma 2.varianta 9.punktā minēto, VID ar VNĪ 2020.gada 1.novembrī no apsaimniekošanas un lietošanas līguma pārgāja uz nomas attiecībām Striķu ielā 6, Saldū 516,6 m2 platībā, tādējādi sākot ar 2021.gadu un turpmāk ik gadu ir nepieciešams papildu finansējums 32 948 *euro* apmērā.  Savukārt ar 2021.gada 31.oktobri VID ar VNĪ pārtrauc noslēgto apsaimniekošanas un lietošanas līgumu par nekustamo īpašumu Mātera ielu 57, Jelgavā, jo ēka ir sliktā tehniskā stāvokli. Lai ēkā varētu nodrošināt kvalitatīvu darba vidi, ēkai ir nepieciešams veikt renovāciju, turklāt tā nav energoefektīva un ir ar sliktu ventilācijas sistēmu. Ēkai ir četri stāvi, no kuriem faktiski tiek izmantoti tikai trīs. Ēkā nav iespējams pilnvērtīgi izmantot ceturto stāvu neatbilstošu apstākļu dēļ (jumta stāvā vasarā ir paaugstināta gaisa temperatūra), kā arī ēkā ir daudz nelietderīgās platības.  Tādējādi saskaņā ar Ministru kabineta 2013.gada 29.oktobra noteikumiem Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” VID vērsās pie VNĪ un Jelgavas pilsētas pašvaldības ar lūgumu nodrošināt VID ar citām telpām, definējot konkrētas prasības. Minētās iestādes informēja VID, ka Finanšu ministrijas valdījumā un VNĪ pārvaldīšanā, kā arī Jelgavas pilsētas pašvaldības rīcībā Jelgavas pilsētas administratīvajā teritorijā nav pieejamas biroja telpas, kas atbilstu VID iesniegtajām prasībām. Tādējādi VID veica iepirkumu par telpu nomu Jelgavā.  Piemērotu risinājumu piedāvāja SIA “Agrolats Nekustamie Īpašumi”, ar ko ir noslēgts līgums FM VID 2020/010 par telpu nomu Atmodas ielā 19, Jelgavā.  Pārceļoties uz minēto adresi, VID atbrīvos telpas Jelgavā, Mātera ielā 57 un Lielā ielā 6 ar kopējo platību 3201m2,kur savus tiešos pienākumus veic aptuveni 130 darbinieki, un izveidos administratīvo ēku (t.sk. klientu apkalpošanas zāli) Jelgavas pilsētas teritorijā Atmodas ielā 19, kur paredzēts nomāt telpas 1950 m2 platībā, un nodrošināt aptuveni 150 darba vietas. Iekārtojot darba telpas Atmodas ielā 19, kā pilotprojekts iestādes ietvaros tiks izveidota kopstrādes darba telpa, tādējādi palielinot darbinieku īpatsvaru uz vienu darba vietu.  Ieguvumi, pārceļoties uz jaunajām telpām Atmodas ielā 19, Jelgavā:  - VID struktūrvienības Jelgavā atrodas vienkopus vienā ēkā;  - samazināta kopējā telpu platība, nesamazinot darbinieku skaitu;  - izveidota kopstrādes telpa, palielinot darbinieku īpatsvaru uz vienu darba vietu;  - apsargājama autostāvvieta VID automašīnām;  - modernas un labiekārtotas telpas darbiniekiem;  - īpaši pielāgotas telpas Nodokļu un muitas policijas pārvaldei;  - darba vietu stimulēšana reģionos.  Pārceļoties uz jaunām telpām Atmodas ielā 19, Jelgavā, VID ir nepieciešams papildu finansējums telpu nomai 2021. gadā 12 749 *euro* un vienreizējiem pārcelšanās izdevumiem (pārvietošanas pakalpojumiem un biroja mēbeļu iegādei) 2021.gadā 62 619 *euro*, savukārt 2022.gadā un turpmāk ik gadu papildus ir nepieciešams finansējums telpu nomai 85 215 *euro*.  Ņemot vērā minēto, precizējams ilgtermiņa saistību apmērs VID administratīvās ēkas Talejas ielā 1, Rīgā, nomas maksas segšanai un veicama finansējuma pārdale no ilgtermiņa saistībām uz VID nomas maksas izdevumiem objekta Striķu ielā 6, Saldū un Atmodas ielā 19, Jelgavā, kā arī vienreizējiem pārcelšanās izdevumiem Atmodas ielā 19, Jelgavā.  Ministru kabineta rīkojuma projekts paredz finanšu līdzekļu pārdali Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ietvaros no ilgtermiņa saistību pasākuma “VID ēkas Rīgā, Talejas ielā 1, telpu nomas maksas izdevumu segšana” 2021.gadā 108 316 *euro* apmērā nomas maksas izdevumu segšanai Striķu ielā 6, Saldū un vienreizējiem pārcelšanās izdevumiem Atmodas ielā 19, Jelgavā un 2022.gadā un turpmāk 118 163 *euro* ik gadu nomas maksas izdevumu segšanai Striķu ielā 6, Saldū un Atmodas ielā 19, Jelgavā.  Veicot finansējuma pārdali nemainās VID kopējo izdevumu apmērs. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VID, VNĪ |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 6 482 627 | -108 316 | 6 482 627 | -118 163 | 6 482 627 | -118 163 | -118 163 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 6 482 627 | -108 316 | 6 482 627 | -118 163 | 6 482 627 | -118 163 | -118 163 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 6 482 627 | -108 316 | 6 482 627 | -118 163 | 6 482 627 | -118 163 | -118 163 |
| 2.1. valsts pamatbudžets | 6 482 627 | -108 316 | 6 482 627 | -118 163 | 6 482 627 | -118 163 | -118 163 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēta informācija par nomas maksājumu izmaiņām norādīta anotācijas pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Finansējums 2021.gadā 108 316 *euro* apmērā tiks novirzīts nomas maksas izdevumu segšanai Striķu ielā 6, Saldū un nomas maksas, vienreizējiem pārcelšanās izdevumiem Atmodas ielā 19, Jelgavā un 2022.gadā un turpmāk 118 163 *euro* ik gadu nomas maksas izdevumu segšanai Striķu ielā 6, Saldū un Atmodas ielā 19, Jelgavā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ, VID |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J.Reirs

Bagāta

67120248, Signe.Bagata@vid.gov.lv

1. Saskaņā ar Pievienotās vērtības nodokļa (turpmāk – PVN) likuma 34.panta septītajā daļā noteikto, ar PVN apliekamā vērtība ir visi nomas līgumā noteiktie maksājumi. [↑](#footnote-ref-1)